Kupenga (being mad) zvinoreva kutayika pfungwa. Bemvu, bengo kana mupengo (a madman, a lunatic) zvichireva munhu anopenga. Kupengereka (v. to go about in a mad state). Unodembwa ndewanyengerwa kamwe, wanyengerwa kaviri ibenzi. Benzi bvunza rakanaka. An inquiring fool is a good one. Mutendapfungwa kana mudendapfungwa (Psychopath) apa kureva munhu anorwara nepfungwa. Nhendapfungwa kana Matendapfungwa (Psychopaths). Nhendanzanga kana Matendanzanga (sociopaths). VaLenje vanoti penga (be distressed, depressed, suffer pain or sorrow). Zigula vanoti uhezi (foolishness; folly; ignorance). VaHerero vanoti vera (insane) kureva kupenga. VaHerero vanoti oku-vera (insanity, madness, crazy) vachireva kupenga. VaTonga vanoti ciyanga (n. fool) kureva rema. VaNyoro vanoti mugwagwa (a foolish half-witted person) vachireva rema. VaNyoro vanoti ekipungu (n. idiot) kureva rema. VaLozi vanoti -tanya (v.i. to show signs of ill, to be completely insane) - zvichida rinotodzana nokuti kutwanya? MaZulu vanoti umalukobo (n. madness) vachireva kupenga. Bavili vanoti bulawu (n. craziness).